24. november 2022

Henkel nastavuje prostredníctvom Henkel dx Ventures nový strategický kurz

Spoločnosť Henkel rozširuje svoje aktivity týkajúce sa firemného rizikového kapitálu

Dűsseldorf/Berlín – Spoločnosť Henkel začiatkom roka vytvorila druhý 150-miliónový fond a najnovšie nastavila aj nový kurz pre svoje aktivity týkajúce sa firemného rizikového kapitálu v sektore spotrebného tovaru. Tím spoločnosti Henkel s názvom [Henkel dx Ventures](https://www.henkeldxventures.com/), ktorý má na starosti firemný rizikový kapitál, zakladá svoje aktivity na silnej stratégii orientovanej do budúcnosti. V spolupráci s partnerskými startupmi sa zameriava na inovácie a investuje do perspektívnych podnikov po celom svete primárne v dvoch oblastiach – obchodovanie a udržateľnosť.

*„Partnerstvá medzi podnikateľmi a expertmi zo spoločnosti Henkel predstavujú obrovský potenciál. Prostredníctvom Henkel dx Ventures sa snažíme takéto prepojenia posilňovať a vytvárať tak unikátne inovačné tímy. Sme tu na to, aby sme podporovali pokrok v obchodných aktivitách i technológiách. Naše primárne investičné oblasti, ktorými sú digitálny obchod a udržateľnosť, patria medzi to najvzrušujúcejšie a najperspektívnejšie, čo nás v budúcnosti čaká. Spoločnými silami chceme formovať budúcnosť obchodovania a usilovať o to, aby sa Henkel stal lídrom v digitálnom svete,“* hovorí Michael Nilles, Chief Digital and Information Officer v spoločnosti Henkel a predseda Henkel dx Ventures.

Henkel dx Ventures vyhodnocuje a riadi kapitálové investície a R&D projekty založené na spolupráci so startupmi s cieľom preskúmať nové technológie, oblasti použitia a obchodné modely, ktoré spadajú do strategického záujmu spoločnosti Henkel. Z partnerstva so spoločnosťou Henkel môžu čerpať aj samotné startupy, pretože týmto spôsobom získavajú nielen možnosť vymieňať si praktiky a vedomosti s technologickými expertmi a vedcami, ale aj prístup k dobre etablovanej obchodnej sieti spoločnosti Henkel a jej 145-ročným skúsenostiam v sektore rýchloobrátkového spotrebného tovaru.

*„Henkel dx Ventures je na začiatku novej kapitoly. Naša sila spočíva v našom tíme a jeho stabilných sieťach. Aj keď sme na jednej strane úzko prepojení s globálnym obchodom spoločnosti Henkel, sme tiež súčasťou prekvitajúceho ekosystému a sféry startupov. Prepájame zakladateľov, podnikateľov a expertov v priemysle,“* hovorí Marc Thom, ktorý pracuje v spoločnosti Henkel ako Corporate Vice President a je zároveň vedúcim Henkel dx Ventures. *„Som presvedčený, že v sieťovej ekonomike je základom každého úspechu spolupráca. Práve preto principiálne veríme, že investície musia ísť ruka v ruke s partnerstvami.“*

**Dve primárne investičné oblasti orientované na budúcnosť**

Henkel dx Ventures sa zameriava na rovnováhu medzi pridanou hodnotou z hľadiska stratégie a solídnou finančnou návratnosťou. V rámci svojich oblastí záujmu investuje tím v ranom štádiu rozvoja podnikov, počnúc neskorou seed fázou financovania až po fázu B. Dvomi hlavnými investičnými oblasťami Henkel dx Ventures sú:

* **Digitálny obchod**

V posledných rokoch sa preferencie a očakávania spotrebiteľov prudko menili, pričom je badať rastúci dopyt po viackanálovej nepretržitej interakcii pomocou rôznych druhov zariadení. Kamenným predajniam aj spoločnostiam v sektore rýchloobrátkového spotrebného tovaru, akou je aj Henkel, nezostáva nič iné, len sa v tejto ére online nakupovania prispôsobiť. Do rôznych komunikačných kanálov vstupujú noví hráči v podobe „digitálnych útočníkov“ a hranice medzi výrobcami, platformami a predajcami sú čoraz menej zreteľné. Práve preto sa do popredia dostávajú produkty a zážitky šité na mieru či ľahko dostupné platformy založené na opätovnom predaji. Henkel dx Ventures usiluje o rozšírenie vplyvu spoločnosti Henkel v oblasti digitálneho obchodu, pričom sa špeciálne zameriava na sociálny obchod, web 3.0, peer-to-peer platformy, AdTech a MarTech.

* **Udržateľnosť**

Rámec ambícií spoločnosti Henkel v oblasti udržateľnosti do roka 2030+ ([2030+ Sustainability Ambition Framework](https://www.henkel.com/sustainability/strategy)) smeruje k cirkulárnej ekonomike a budúcnosti založenej na úplnej uhlíkovej neutralite prostredníctvom transformácie obchodných produktov a vstupných surovín. Henkel si stojí za tým, že udržateľné výrobky a technológie budú v porovnaní s klasickými produktami konkurencieschopnejšie, a vďaka svojmu materiálovému know-how a inováciám založeným na vedeckých poznatkoch je v našej spoločnosti dôležitým hráčom i partnerom.

Práve preto Henkel dx Ventures hľadá zakladateľov s holistickým prístupom k výzvam, ktorým v súčasnosti čelí náš svet. Zvláštnu pozornosť venuje tím Henkel dx Ventures témam, ako sú klíma a udržateľné prevádzky (napr. využívanie CO2, transparentnosť hodnotového reťazca, uhlíková stopa alebo hodnotenie životného cyklu), cirkulárna ekonomika a obaly (napr. syntetické materiály, vyhýbanie sa plastom, recyklovateľnosť alebo opätovná použiteľnosť), príroda a biodiverzita (napr. obnoviteľné suroviny, alternatívy palmového oleja alebo udržateľné receptúry).

**Ďalšie informácie**

Pre startupy a investorov sú dostupné podrobnejšie informácie o kapitálových aktivitách tímu Henkel dx Ventures a jeho partneroch na stránke [www.henkeldxventures.com](http://www.henkeldxventures.com)

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

**O spoločnosti Henkel Slovensko**

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne  vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)